OpenLLM-France/wikimedia huggingface dataset:
# Maricel Voinea

Maricel Voinea (Galați, 17 de març de 1959) és un jugador d'handbol romanès, ja retirat, que va competir entre les dècades de 1970 i 1990.
Nascut a Galaţi, Voinea va jugar pel HC Minaur a Baia Mare (1977-1989), on va guanyar molts títols locals i internacionals, inclosa la Copa EHF el 1985 i el 1988. Més tard va fitxar per l'Avidesa València (1989-1992), i posteriorment va anar a jugar a Alemanya, on fitxà pel SG Leutershausen (1992-1994) i l'HSG Nordhorn (1994-1998).
El 1999 fou nomenat entrenador principal de l'HC Ibbenbüren i el va ascendir a la Bundesliga l'any següent, mentre continuava actuant-hi com a jugador. Després va anar al TSV Landsberg també com a jugador-entrenador, i hi va repetir el mateix èxit el 2002.
El darrer equip entrenat per Maricel Voinea fou l'equip local de Fürstenfeldbruck, a prop de Múnic, de la quarta divisió. Posteriorment, es va retirar de l'esport, i treballa a l'administració local de Furstenfeldbruk.
Jugant per la selecció de Romania, va guanyar una medalla de bronze als Jocs Olímpics d'Estiu de 1980 a i una altra als Jocs Olímpics d'Estiu de 1984 a Los Angeles.

## Referències

* 1 2 3 «Maricel Voinea munceşte uitat în Germania: "Am fost rege, aici sînt un anonim!"» (en romanès). [Consulta: 24 desembre 2023].
* 1 2 «Maricel Voinea - Comitetul Olimpic si Sportiv Roman». [Consulta: 24 desembre 2023].
* ↑ Maricel Voinea. baiamare.ro
* ↑ «Olympedia – Maricel Voinea». [Consulta: 24 desembre 2023].
# Michael Roth

Michael Roth (Heidelberg, 15 de febrer de 1962), és un exjugador d'handbol alemany que va competir als Jocs Olímpics d'Estiu de 1984.
El 1984 va formar part de la selecció de la República Federal Alemanya que va guanyar la medalla d'argent a les Olimpíades de Los Angeles. Hi va jugar dos partits, i va marcar dos gols.
El seu germà bessó Ulrich Roth també fou membre del mateix equip.
Michael Roth és l'entrenador del HSG Wetzlar de la Bundesliga des de 2009.

## Enllaços externs

* «Fitxa de Michael Roth» (en anglès). databaseolympics.com.
# Michaël Guigou

Michaël Guigou (28 de gener de 1982, Apt, Vaucluse) és un jugador francès d'handbol que juga en la Lliga francesa amb el Montpeller HB. Actualment és un dels components de la selecció d'handbol de França, on és internacional des del 2002.

## Equips

* Avignon (1998-1999)
* Montpeller HB (1999-present)

## Palmarès
### Montpeller HB

* Lliga de Campions (2003)
* Lliga Francesa (2002, 2003, 2004, 2005, 2006, 2008, 2009, 2010, 2011 i 2011)
* Copa de França (2001, 2002, 2003, 2005, 2006, 2008, 2009, 2010 i 2012)
* Copa de la Lliga de França (2004, 2005, 2006, 2007, 2008, 2010, 2011 i 2012)
* Supercopa de França (2010 i 2011)

### Selecció nacional
#### Campionat del Món

* Medalla de bronze en el Campionat del Món de 2005
* Medalla d'or en el Campionat del Món de 2009
* Medalla d'or en el Campionat del Món de 2011
Campió del Món 2015 a Qatar

#### Campionat d'Europa

* Medalla d'or en el Campionat d'Europa de 2006
* Medalla de bronze en el Campionat d'Europa de 2008
* Medalla d'or en el Campionat d'Europa de 2010
* Medalla d'or en el Campionat d'Europa de 2014

#### Jocs Olímpics

* Medalla d'or en els Jocs Olímpics de 2008
* Medalla d'or en els Jocs Olímpics de Londres 2012
* Medalla de plata en els Jocs Olímpics de Rio de Janeiro 2016

### Consideracions personals

* Millor extrem de la lliga francesa (2005)
* Millor extrem de la lliga francesa (2006)
* Millor extrem de la lliga francesa (2007)
* Millor extrem del mundial (2009)
* Portador de la Legió d'Honor
# Naim Frashëri

Naim Frashëri (Frashëri, Elbasan-Berat, 1846 - Istanbul, 1900) fou un poeta i polític albanès. Considerat el poeta nacional d'Albània, era fill del governador del territori i fou educat en un monestir bektashi i més tard en una escola grega de Ioannina. Exercí com a funcionari otomà el 1882, però més tard fou periodista i autor de poesies èpiques i líriques, de caràcter nacionalista.

## Obres

* Querbelaja (Karbala, 1898) poesia èpica
* Bagëti e bujqësija (Bucòliques i geòrgiques, 1886)
* Luletë e verësë (Flors de primavera, 1890)
* Parajsa dhe fjala fluturake (Paradís i treballs alats, 1896)
* Istori'e Skenderbeut (1898)
* Fjalët e qiririt (Les paraules a l'espelma)
* Gjuha jonë (la nostra llengua)
* Ti, Shqipëri, më jep nder! (Albània, dona'm honor)
* Tradhëtorëtë (Traïdors)
* Ujku dhe qëngji (El llop i el xai)

## Referències

* ↑ History of the literary cultures of East-Central Europe : junctures and disjunctures in the 19th and 20th centuries. Amsterdam: J. Benjamins Pub, 2004-2007. ISBN 1-58811-493-7.
* ↑ Elsie, Robert. Albanian literature : a short history. Londres: I.B. Tauris, 2005. ISBN 1-84511-031-5.
* ↑ Skendi, Stavro. Albanian National Awakening.. Princeton University Press, 2015. ISBN 1-4008-4776-1.
# Rolando Pušnik

Rolando Pušnik (nascut a Celje el 13 de desembre de 1961), és un exjugador d'handbol iugoslau, que va participar en els Jocs Olímpics d'Estiu de 1988 representant la selecció iugoslava, i als Jocs Olímpics d'Estiu de 2000 amb la selecció d'Eslovènia.
El 1988 va formar part de la selecció de Iugoslàvia que va guanyar la medalla de bronze a les Olimpíades de Seul. Hi va jugar tres partits com a porter.
Dotze anys més tard, fou vuitè amb la selecció d'Eslovènia a l'Olimpíada de 2000. Hi va jugar tots set partits com a porter.

## Referències

* ↑ «Zgodovina Rokometnega kluba Celje» (en slovenian). rk-celje.si. [Consulta: 20 desembre 2020].
* ↑ «Annuario 2003/04» (en italian). figh.it. Arxivat de l'original el 30 d’octubre 2020. [Consulta: 20 desembre 2020].
* ↑ «Mi znamo što je uspjeh» (en croatian). hrs.hr. [Consulta: 20 desembre 2020].
* ↑ «Rukometaši na olimpijskoj sceni posle 12 godina» (en serbian). srbija-info.gov.rs, 14-09-2000. Arxivat de l'original el 18 d’abril 2021. [Consulta: 20 desembre 2020].
* ↑ «Zgodovina OI» (en slovenian). rokometna-zveza.si. [Consulta: 20 desembre 2020].
# Kristina Richter

Kristina Richter (Zwickau, 24 d'octubre de 1946) fou una jugadora d'handbol alemanya que va competir sota bandera de la República Democràtica Alemanya durant les dècades de 1960 i 1970.
El 1976 va prendre part en els Jocs Olímpics de Mont-real, on guanyà la medalla de plata en la competició d'handbol. En aquests Jocs va ser l'encarregada de dur la bandera nacional durant la cerimònia inaugural. Quatre anys més tard, als Jocs de Moscou, guanyà la medalla de bronze.
En el seu palmarès també destaquen tres campionats del món d'handbol, el 1971, 1975 i 1978. Jugà un total de 235 partits internacionals per a la RDA, en què va marcar 880 gols.
A nivells de clubs jugà al Berliner TSC, amb qui guanyà les lligues de l'Alemanya de l'Est de 1974, 1977, 1978 i 1980, la Copa de l'Alemanya de l'Est de 1977 a 1980, la Copa d'Europa de 1978 i la Recopa d'Europa de 1977 i 1979.

## Referències

* 1 2 3 4 «Kristina Richter Olympic Results». sports-reference.com. Arxivat de l'original el 2009-01-06. [Consulta: 10 març 2019].
* ↑ Weltmeisterinnen im Handball a sport-komplett.de
* ↑ M. Wagner: Nowitzki in Kristinas Fußstapfen. A: Handballwoche 38, 2008, pàg. 29
# Salvatore Gionta

Salvatore Gionta (Formia, 22 de desembre de 1930) va ser un waterpolista italià que va competir durant la dècada de 1950.
El 1952 va prendre part en els Jocs Olímpics de Hèlsinki, on va guanyar la medalla de bronze en la competició de waterpolo. Quatre anys més tard, als jocs de Roma, guanyà la medalla d'or en la mateixa competició.
En el seu palmarès també destaca una medalla de bronze al Campionat d'Europa de waterpolo de 1954.

## Referències

* ↑ «Salvatore Gionta Olympic Results». sports-reference.com. Arxivat de l'original el 18 d'abril 2020. [Consulta: 28 maig 2019].
* ↑ Men Water Polo European Championship 1954 Torino (ITA) - 31.08-05.09 Winner Hungary a todor66.com
# Setge de Kanegasaki (1570)

El setge de Kanegasaki (金ヶ崎 の 戦い, Kanegasaki no Tatakai) va tenir lloc el 1570, durant la lluita d'Oda Nobunaga en contra del clan Asakura a la província d'Echizen. Kinoshita Hideyoshi, un dels principals generals de Nobunaga, va liderar l'atac contra la fortalesa. Després de la seva caiguda, l'exèrcit de Nobunaga va lluitar una important batalla a Anegawa.

## Referències

* Turnbull, Stephen (1998). 'The Samurai Sourcebook'. London: Cassell & Co.
# Siegfried Roch

Siegfried Roch (Wunsiedel, 26 de març de 1959) és un jugador d'handbol alemany, ja retirat, que va competir durant les dècades de 1980 i 1990.
El 1984 va formar part de la selecció de la República Federal Alemanya que va guanyar la medalla d'argent a les Olimpíades de Los Angeles. Hi va jugar un partit, com a porter. Jugà 38 partits internacionals amb la selecció alemanya.
A nivell de clubs jugà al SV Milbertshofen (fins a 1981) i TV Großwallstadt (1981-97). Guanyà la lliga alemanya de 1984 i 1989 i la Copa de 1984, 1987 i 1989, així com la Copa IHF 1984.

## Referències

* 1 2 3 «Olympedia – Siegfried Roch». [Consulta: 25 febrer 2024].
* ↑ «Siegfried Roch - Munzinger Biographie». [Consulta: 25 febrer 2024].
# Staffan Olsson

* Aquest article tracta sobre el jugador d'handbol suec. Si cerqueu el cantant suec de gènere europop, vegeu «Bosson».
Erik Staffan Olsson (nascut el 26 de març de 1964), és un exjugador d'handbol suec, i posteriorment seleccionador nacional de Suècia. Olsson, qui sempre lluïa el número 13, jugava com a extrem dretà (tot i que és esquerrà), i tenia un dels millors tirs entre els jugadors d'elit.

## Carrera esportiva

Olsson va néixer a Uppsala, Uppland. Va començar a jugar als deu anys, a l'equip de Skånela. Posteriorment, va jugar als clubs Huttenberg, Niederwurzbach, HK Cliff, THW Kiel i Hammarby. Va jugar uns 350 partits (amb 852 gols) amb la selecció d'handbol de Suècia
Després d'una llarga carrera a Alemanya va retornar a Suècia i hi va jugar la seva darrera temporada al club de Hammarby, el qual posteriorment va entrenar, aconseguint-hi tres lligues consecutives.

## Participació en olimpíades

El 1988 fou membre de la selecció sueca que acabà cinquena als Jocs Olímpics de Seül 1988. Hi va jugar tots sis partits, i marcà 16 gols.
Quatre anys més tard, formà part de l'equip suec que va guanyar la medalla d'argent als Jocs Olímpics de Barcelona’92. Hi va jugar sis partits, i hi marcà set gols.
Als Jocs Olímpics de 1996 hi va guanyar la seva segona medalla d'argent amb l'equip suec. Hi va jugar cinc partits, i hi marcà set gols.
La seva darrera participació en unes Olimpíades fou als Jocs Olímpics de Sydney 2000, on hi guanyà una tercera medalla d'argent amb la selecció sueca. Hi va jugar sis partits, i marcà dotze gols.

## Clubs

* Suècia Skånela
* Suècia HK Cliff
* Alemanya TV Hüttenberg (-1991)
* Alemanya TV Niederwurzbach (1992–1996)
* Alemanya THW Kiel (1996–2003)
* Suècia Hammarby (2003–2004)
* Espanya Ademar León (2004 (6 mesos))
* Suècia Hammarby (2004–2006)

## Entrenador

* Suècia Hammarby (2005-2011)
* Suècia National team (2008-) amb Ola Lindgren

## Referències

* ↑ Lindenhall, Leif: "Ny tränartrio i Hammarby." Alltomhandboll.nu, 27 abril 2011. Consulta: 10-2-2012.

## Enllaços externs

* «fitxa del jugador» (en anglès). sports-reference.com. Arxivat de l'original el 2012-08-25. [Consulta: 2 octubre 2012].
# Verónica Cuadrado Dehesa

Verónica Cuadrado Dehesa (Santander, Espanya 1979) és una exjugadora d'handbol càntabra, guanyadora d'una medalla olímpica.
Va néixer el 8 de març de 1979 a la ciutat de Santander.
Membre del KIF Kolding de la lliga danesa, va participar als 33 anys en els Jocs Olímpics d'Estiu de 2012 celebrats a Londres (Regne Unit), on va aconseguir guanyar la medalla de bronze en derrotar en el partit pel tercer lloc a la selecció de Corea del Sud. En finalitzar el Jocs es retirà de la competició.
Al llarg de la seva carrera ha aconseguit una medalla de bronze al Campionat del Món d'handbol i una medalla de plata en el Campionat d'Europa de l'especialitat.
# Zlatko Portner

Zlatko Portner (Ruma, 16 de gener de 1962 - 23 de setembre de 2020) fou un jugador d'handbol iugoslau, que va participar en els Jocs Olímpics d'Estiu de 1988.
Durant la seva reeixida carrera, va jugar pels equips de la RK Metaloplastika i el FC Barcelona, equip al qual va arribar el 1990 per ocupar la plaça de Milan Kalina, i on va formar parella d'estrangers amb Veselin Vujovic fins al 1992, quan va deixar l'equip.
El 1988 va formar part de la selecció de Iugoslàvia que va guanyar la medalla de bronze a les Olimpíades de Seül. Hi va jugar tots sis partits i marcà 31 gols.

## Referències

* ↑ Frías, Manuel. «El barcelona será el equipo a batir en la división de honor de balonmano» (en castellà). Diari ABC, 10-09-1990. [Consulta: 18 setembre 2012].
* ↑ «Barça:Portner no seguirá» (en castellà). Hemeroteca de El Mundo Deportivo, 12-06-1992. [Consulta: 18 setembre 2012].

## Enllaços externs

* Fitxa a databaseolympics.com
# Joaquim Durão

Joaquim Manuel Durão (Lisboa, 25 d'octubre de 1930 - id., 21 de maig de 2015), fou un jugador d'escacs portuguès, que ostentà el títol de Mestre Internacional, essent el primer portuguès en obtenir-lo. Va ser també president de la Federació Portuguesa d'Escacs en tres períodes diferents, membre del comitè executiu de la FIDE entre 1982 i 1996, i vicepresident de l'esmentat organisme entre 1994 i 1996. Va romandre en actiu com a jugador fins al 2014. Va rebre l'Ordre del Mèrit, en grau de Comendador del President de la República, Jorge Sampaio.

## Resultats destacats en competició
### Campionat de Portugal

Un dels millors jugadors portuguesos de la història, Durão ha estat 13 cops Campió de Portugal: en el període comprès entre 1955 i 1973, va guanyar 13 dels 18 títols possibles; només João Cordovil en 3 ocasions i João Mário Ribeiro en dues li varen poder arrabassar el títol.

### Olimpíades d'escacs

Durão va representar Portugal en deu Olimpíades d'escacs, amb un resultat global de +51 =54 -46.

## Referències

* 1 2 3 4 Travesset, Joaquim. «Joaquim Manuel Durão, adiós a un caballero y una leyenda del ajedrez portugués» (en castellà). ajedrez365.com, 24-06-2015. [Consulta: 20 agost 2018].
* ↑ Gaige, Jeremy. Chess Personalia, A Biobibliography. McFarland, 1987, p. 101. ISBN 0-7864-2353-6.
* ↑ «Morreu o mestre internacional de xadrez Joaquim Durão - Desporto - DN» (en portuguès). DN. Arxivat de l'original el 2015-05-22. [Consulta: 22 maig 2015].
* ↑ Fitxa de Joaquim Manuel Durão a olimpbase.org

## Enllaços externs

* Estimació Elo de Joaquim Durão a «chessmetrics.com». [Consulta: 4 juliol 2010]. (anglès)
* Biografia a ajedrez365.com (castellà)
# Yuniesky Quezada Pérez

Yuniesky Quezada Pérez (Província de Villa Clara, 31 de juliol de 1984), és un jugador d'escacs cubà, que té el títol de Gran Mestre des de 2005. Representa actualment els Estats Units d'Amèrica
A la llista d'Elo de la FIDE de l'abril de 2023, hi tenia un Elo de 2590 punts, cosa que en feia el jugador número 21 (en actiu) dels Estats Units, el 34è millor d'Amèrica, i el 238è millor jugador mundial. El seu màxim Elo va ser de 2655 punts, a la llista de juliol de 2004 (posició 96 al rànquing mundial).

## Resultats destacats en competició

El 2003 guanyà de manera sorprenent el fort XVI Memorial Carlos Torre a Mérida (Mèxic), superant diversos jugadors de l'elit mundial. El 2008 guanyà el Campionat de Cuba. El mateix any, jugà la final del XXI Memorial Carlos Torre, que perdé contra Alexander Onischuk. El 2011, repetí triomf al Campionat de Cuba. També el 2011 va empatar al primer lloc (amb Lázaro Bruzón, Mark Bluvshtein i Giovanni Vescovi) al Torneig Continental Americà a Toluca.
Els desembre de 2015 fou 1-4t del Memorial Carlos Torre amb 7 punts de 9, els mateixos punts que el campió Lázaro Bruzón.
El febrer de 2016, fou subcampió de Cuba després de perdre la final davant Leinier Domínguez.

### Participació en olimpíades d'escacs

Quezada ha participat, representant Cuba, en cinc Olimpíades d'escacs entre els anys 2004 i 2012, amb un resultat de (+18 =19 –9), per un 59,8% de la puntuació.

## Notes i referències

* ↑ «Nota biogràfica de Yuniesky Quezada Pérez» (en anglès). Chessgames.com. [Consulta: 26 octubre 2011].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 8 abril 2023].
* ↑ Posició al rànquing mundial i evolució Elo de Yuniesky Quezada Pérez «benoni.de» (en alemany). Arxivat de l'original el 2015-09-23. [Consulta: 20 octubre 2014].
* ↑ Crowther, Mark. «XVI Carlos Torre Memorial, 2003» (en anglès). The Week in Chess 476. Arxivat de l'original el 2012-03-16. [Consulta: 26 octubre 2011].
* 1 2 «Historial del Campionat de Cuba» (en castellà). ajedrezdeataque.com. [Consulta: 6 desembre 2014].
* ↑ «Nota biogràfica de Yuniesky Quezada» (en anglès). [Consulta: 26 octubre 2011].
* ↑ «Lázaro Bruzón gana por tercera vez consecutiva el torneo de ajedrez Carlos Torre Repetto». [Consulta: 25 desembre 2015]. (castellà)
* ↑ «Final del Campeonato Nacional Absoluto de Ajedrez 2016». Arxivat de l'original el 2016-03-09. [Consulta: 8 març 2016]. (castellà)
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.

## Enllaços externs

* Estimació Elo de Yuniesky Quezada Pérez a «chessmetrics.com». [Consulta: 26 octubre 2011]. (anglès)
* Bartelski, Wojciech. «Fitxa de Yuniesky Quezada Pérez a OlimpBase» (en anglès). olimpbase.org. [Consulta: 26 octubre 2011].
# Karsten Müller

Karsten Müller (nascut a Hamburg el 23 de novembre de 1970), és un jugador i escriptor d'escacs alemany, que té el títol de Gran Mestre des de 1998. Müller, que el 2002 va aconseguir el seu doctorat en Matemàtiques per la Universitat d'Hamburg, és un reputat finalista.
Tot i que roman inactiu des de gener de 2016, a la llista d'Elo de la FIDE del desembre de 2021, hi tenia un Elo de 2532 punts, cosa que en feia el jugador número 33 (en actiu) d'Alemanya. El seu màxim Elo va ser de 2558 punts, a la llista de gener de 1999 (posició 179 al rànquing mundial).

## Resultats destacats en competició

Els seus millors resultats s'han produït a Alemanya: el 1996 fou tercer al Campionat d'Alemanya celebrat a Dudweiler (el campió fou Matthias Wahls), i fou segon el 1997 a Gladenbach, (empatat amb Christopher Lutz i rere el campió Matthias Wahls).

### Escriptor d'escacs

És una autoritat dels finals i autor dels llibres Fundamental Chess Endings (Everyman 2000) i Secrets of Pawn Endings (Gambit 2001), ambdós juntament amb Frank Lamprecht, i Magic of Chess Tactics juntament amb el Mestre de la FIDE Claus Dieter Meyer (Russell Enterprises 2003). La seva columna "Endgame Corner" ha aparegut a Chess Cafe des de gener de 2001 i ha estat un contribuent regular a la revista ChessBase des de 1997.

## Llibres

* Müller, Karsten; Lamprecht, Frank. Fundamental chess endings (en anglès). Gambit Publications, 2001. ISBN 1-901983-53-6.
* Müller, Karsten; Lamprecht, Frank. Secrets of Pawn Endings (en anglès). Gambit Publications, 2007. ISBN 978-1-904600-88-6.

## Notes i referències

* ↑ «Nota biogràfica de Karsten Müller» (en anglès). Chessgames.com. [Consulta: 30 octubre 2010].
* ↑ «"Rànquing d'escaquistes per federació: Alemanya"» (en anglès). lloc web de la FIDE. [Consulta: 28 desembre 2021].
* ↑ Posició al rànquing mundial i evolució Elo de Karsten Müller «benoni.de» (en alemany). Arxivat de l'original el 2014-03-13. [Consulta: 30 octubre 2010].
* ↑ «Quadre de resultats i classificació del Campionat d'Alemanya de 1996, a Dudweiler» (en alemany). schachbund.de. Arxivat de l'original el 2011-05-30. [Consulta: 17 agost 2011].
* ↑ «Quadre de resultats i classificació del Campionat d'Alemanya de 1997, a Gladenbach.» (en alemany). schachbund.de. Arxivat de l'original el 2011-05-30. [Consulta: 17 agost 2011].

## Enllaços externs

* Estimació Elo de Karsten Müller a «chessmetrics.com». [Consulta: 31 octubre 2010]. (anglès)
* Fitxa de Karsten Müller a OlimpBase «olimpbase.org». [Consulta: 31 octubre 2010]. (anglès)
# Tamaz Guelaixvili

Tamaz Guelaixvili (nascut el 8 d'abril de 1978), és un jugador d'escacs georgià, que té el títol de Gran Mestre des de 1999.
Tot i que roman inactiu des de gener de 2018, a la llista d'Elo de la FIDE de desembre de 2021, hi tenia un Elo de 2549 punts, cosa que en feia el jugador número 11 de Geòrgia. El seu màxim Elo va ser de 2623 punts, a la llista d'octubre de 2007 (posició 110 al rànquing mundial).
És conegut pel fet de practicar diverses variants inusuals d'obertura, com ara jugar 2.b3 com a resposta a la siciliana, la francesa, o la Caro-Kann.

## Resultats destacats en competició

El 2000 es proclamà Campió de Geòrgia. El 2001 va empatar als llocs 1r-4t amb Yannick Pelletier, Mark Hebden i Vladímir Tukmàkov al 9è Obert de Neuchâtel i el 2006 va guanyar el Torneig Internacional Acropolis a Atenes. El 2008 va empatar als llocs 2n-3r amb Guiorgui Bagatúrov al Torneig Internacional de Gyumri. També el 2008, va empatar als llocs 4t-8è amb Anton Filippov, Constantin Lupulescu, Nidjat Mamedov i Oleksandr Zúbarev al torneig Obert Romgaz a Bucarest.

### Participació en olimpíades d'escacs

Guelaixvili ha participat, representant Geòrgia, en tres Olimpíades d'escacs (amb un total de 14½ punts de 24 partides, un 60,4%).

## Notes i referències

* ↑ «Nota biogràfica de Tamaz Guelaixvili» (en anglès). Chessgames.com. [Consulta: 11 abril 2011].
* ↑ «"Rànquing d'escaquistes per federació: Geòrgia"» (en anglès). lloc web de la FIDE. [Consulta: 26 desembre 2021].
* ↑ Posició al rànquing mundial i evolució Elo de Tamaz Guelaixvili «benoni.de» (en alemany). Arxivat de l'original el 2013-12-14. [Consulta: 11 abril 2011].
* ↑ «Llista de guanyadors del Campionat d'escacs de Geòrgia, 1928-2008». ajedrezdeataque.com. [Consulta: 18 octubre 2014].
* ↑ «9ème Open de Neuchâtel». Neuchatel-Echecs.ch. Arxivat de l'original el 2011-07-07. [Consulta: 11 abril 2011].
* ↑ «Ilya Smirin wins Acropolis 2007». ChessBase News, 26-08-2007 [Consulta: 11 abril 2011].
* ↑ Crowther, Mark. «TWIC 705: Gyumri International». London Chess Centre, 12-05-2008. Arxivat de l'original el 10 de setembre 2012. [Consulta: 11 abril 2011].
* ↑ «Tournament report January 2009: Open Romgaz» (en anglès). FIDE. [Consulta: 23 novembre 2014].
* ↑ «Fitxa de Tamaz Guelaixvili, Olimpíades d'escacs» (en anglès). OlimpBase. Arxivat de l'original el 2018-04-06. [Consulta: 11 abril 2011].

## Enllaços externs

* Posicions crítiques de les seves partides a «wtharvey.com» (en anglès). [Consulta: 11 abril 2011].
# Prognathodon

Prognathodon és un gènere de sauròpsids (rèptils) escatosos de la família dels mosasàurids que visqueren en el Cretaci superior.

## Taxonomia

* Prognathodon currii
* Prognathodon giganteus Dollo, 1904
* Prognathodon kianda (Schulp et al., 2008)
* Prognathodon overtoni (Williston, 1897)
* Prognathodon rapax (Hay, 1902)
* Prognathodon saturator
* Prognathodon solvayi Dollo, 1889 (espècie tipus)
* Prognathodon stadtmani Kass, 1999
* Prognathodon waiparaensis Gregg & Welles, 1971

## Referències

* ↑ Entrada «Prognathodon» de la Paleobiology Database (en anglès). [Consulta: 20 desembre 2022].
# Sandra Le Poole

Sandra Le Poole (Leiden, 20 d'octubre de 1959) és una jugadora d'hoquei sobre herba neerlandesa, ja retirada, que va competir durant les dècades de 1970 i 1980.
El 1984 va prendre part en els Jocs Olímpics d'Estiu de Los Angeles, on guanyà la medalla d'or en la competició d'hoquei sobre herba. En el seu palmarès també destaquen tres medalles d'or i una de plata a la Copa del món d'hoquei sobre herba i una d'or al Campionat d'Europa. Entre 1978 i 1986 disputà 83 partits amb la selecció neerlandesa.
Un cop retirada exercí d'entrenadora i fisioterapeuta.

## Referències

* ↑ «Sandra Le Poole Olympic Results». sports-reference.com. Arxivat de l'original el 18 d’abril 2020. [Consulta: 7 abril 2020].
* ↑ Sandra Le Poole a Federació Neerlandesa d'Hoquei sobre herba
* ↑ Sandra Le Poole. lepoolecoaching.nl